AIŠKINAMASIS RAŠTAS

Dėl savivaldybės turto perdavimo valdyti patikėjimo teise

1. Parengto tarybos sprendimo projekto tikslai ir uždaviniai:

Tikslas – perduoti Molėtų r. Giedraičių Antano Jaroševičiaus gimnazijai (kodas 191228160) Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nematerialųjį turtą – techninį projektą „Joniškio universalaus daugiafunkcio centro modernizavimo projektas“ (toliau – Projektas) patikėjimo teise valdyti, naudoti ir disponuoti juo.

1. Siūlomos teisinio reguliavimo nuostatos:

12-ojo viešojo sektoriaus ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr.1K-174, 32.1 punktas reglamentuoja, kad esminio turto pagerinimo išlaidos apskaitoje registruojamos didinant atitinkamo ilgalaikio materialiojo turto įsigijimo savikainą. Prie statinio esminio pagerinimo darbų priskiriamos visos išlaidos, skirtos statiniui atnaujinti (modernizuoti).

1. Laukiami rezultatai:

Perduoto Projekto verte bus padidinta pastato - mokyklos (unikalus Nr. 4400-0571-1011), esančios Molėtų r. sav., Joniškyje, Arino g. 14, įsigijimo savikaina.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2021 m. kovo 25 d. sprendimu Nr. B1-92 „Dėl savivaldybės nekilnojamojo turto įsigijimo savikainos padidinimo“ padidino šiuo metu Molėtų r. Giedraičių Antano Jaroševičiaus gimnazijos patikėjimo teise valdomo pastato - mokyklos (unikalus Nr. 4400-0571-1011; įsigijimo savikaina 505257,47 Eur), esančios Molėtų r. sav., Joniškyje, Arino g. 14, įsigijimo savikainą esminio pagerinimo darbų įsigijimo verte 261094,94 Eur. Molėtų rajono savivaldybės administracijos Buhalterinės apskaitos skyrius informavo, kad į esminio pagerinimo darbų įsigijimo vertę nebuvo įskaičiuota Projekto vertė. Šiuo sprendimu perduodamas Projektas ir jo verte bus padidinta pastato įsigijimo savikaina.